“Bedroom Audio” เปลี่ยนลุคใหม่ใน “ลาลารัก” เพลงรักรสชาติใหม่ สไตล์วินเทจ
คว้า! “ ใบปอ-ลีออง” เปิดฟลอร์เต้นรำ ย้อนความทรงจำ ลงในMV.

#ลาลารัก #BedroomAudio #TeroMusic #bbaiporuary #leonsonggg #ใบปอธิติยา #Bbaiporuary 

“ลาลารัก”  ซิงเกิลใหม่ต้อนรับศักราชใหม่ จาก Bedroom Audio (เบดรูม ออดิโอ) ค่าย  Tero Music หลังจากปล่อยคลิปรีแอคชั่นเหล่าพี่น้องศิลปินที่ได้ฟังเพลงใหม่ก่อนใครเรียกน้ำย่อย ก็ทำเอาแฟนๆ ตื่นเต้นกับเพลงใหม่ว่าเพลงจะออกมาแบบไหน?   โดย “ลาลารัก” เป็นซิงเกิลที่3 จากอัลบั้มที่3 “ Unlocked ‘n’ Roll” เป็นแนวเพลงแบบใหม่ที่วงไม่เคยทำมาก่อน เพลงมีความวินเทจในสไตล์ Rock N Roll ด้วยกลิ่นอายของเมโลดี้และเนื้อหาเพลงยังคงถ่ายทอดความรู้สึกซับซ้อนอย่างลึกซึ้งที่ยังคงเอกลักษณ์ของ Bedroom Audio โดยมาพร้อมลุคใหม่ในชุดสูทสไตล์วินเทจเอิร์ทโทน เท่ละมุน แปลกตาไปจากเดิม ส่วนเนื้อเพลงเล่าถึงความเจ็บปวดจากความรักที่ไม่สมหวัง และการตัดสินใจเดินออกจากความสัมพันธ์ที่ทำให้เสียใจ แม้จะเคยพยายามฝืนทนและให้โอกาสซ้ำ ๆ แต่กลับยิ่งเจ็บจนหัวใจอ่อนล้า สุดท้ายจึงเลือกปล่อยวางและจดจำความผิดหวังนี้ไว้
 
สำหรับมิวสิกวิดีโอ เล่าถึงบรรยากาศของการหวนอดีตของชายคนนึงที่มีความทรงจำกับเรื่องราวต่างๆ ในชีวิตผ่านเสียงเพลงอยู่ใน Vinyl Bar ที่ได้เจอหญิงสาวที่รักและได้กลับมาเต้นรำด้วยกัน โดยเป็นการตัดภาพทั้งในอดีตและปัจจุบันสลับกัน ในท่าเต้นเดียวกัน ทำให้นึกถึงวันวานแห่งความทรงจำที่ได้เต้นรำด้วยกัน หวนนึกถึงอดีตสมัยในวัยหนุ่มสาวที่มีความสุข  ซึ่งมิวสิกวิดีโอก็ได้นักแสดงดาวรุ่งสุดโซคิ้วท์  อย่าง  “ใบปอ ธิติยา จิระพรศิลป์”  และ “ลีออง- พชร ส่องแสงเจริญ”  มาร่วมถ่ายทอดความทรงจำบนฟลอร์เต้นรําเป็นครั้งแรก
 
โดย “Bedroom Audio”  เล่าว่า  “ลาลารัก” เป็นเพลงที่พูดถึงความรักครับ  พี่แม่นเขียนได้ท่อนหนึ่งแล้วเอาไปให้เพื่อนๆในวงฟัง นำเสนอว่าเพลงนี้เพื่อนๆ สามารถเอาไปทำต่อได้หรือเปล่า เพราะมันค่อนข้างแตกต่างจากเพลงที่ฟังอยู่  มันต่างเยอะมากจากเพลงที่ทำๆกันมา  ซึ่งทุกคนในวงพอได้ฟังก็บอกว่าชอบเลย  พวกเรามองเห็นภาพได้ชัดเจน ดนตรีมันจะเป็น Rock N Roll แบบย้อนยุค มีความวินเทจ น้ำหนักในการเล่นยังเป็นร็อก ในส่วนเมโลดี้-เนื้อร้อง ยังมีความเป็นพี่แม่นก็ยังคงมีความเป็นเบดรูมออดิโออยู่ พาร์ทดนตรีเปลี่ยนไปค่อนข้างเยอะหน่อย แต่ถ้าฟังดีๆ ในซาวด์ทุกๆมิติ ก็ยังคงเป็นเรา ไม่ได้จะพยายามย้อนไปถึงยุคเก่าขนาดนั้น ไม่ได้ใช้การบันทึกเสียงแบบเก่า ไม่ได้ใช้เครื่องดนตรีแบบเก่า ไลน์กีต้าร์ได้กลิ่นอายทางวินเทจนิดหน่อยครับ ซาวด์ก็ยังเป็นแบบที่เราทำได้ในทางที่เราถนัด แต่วิธีเล่นมากกว่าที่เปลี่ยนให้เป็นร็อกในแบบยุคนั้น เรายังทำงานเพลงที่ลำปางกันเหมือนเดิมครับ สำหรับแฟนๆที่ไปดูโชว์ เราอยากให้ซาวด์ในบรรยากาศคอนเสิร์ตอยากให้ได้ยินซาวน์ที่คล้ายๆกับที่เราเล่นในมาสเตอร์ด้วย ไม่ต้องเปลี่ยนเครื่องดนตรีเยอะมาก ไม่ต้องเปลี่ยนซาวด์เยอะ จะฟังเหมือนแบบในมาสเตอร์เลยครับ สำหรับ เพลง ลาลารัก เป็นจุดที่ดีที่จะสื่อสารว่าทำไหมเราอยากจะใช้ชื่ออัลบั้มที่ 3 ว่า “ Unlocked ‘n’ Roll”   ยังไงพวกเราก็ขอฝากเพลงนี้ ฝากเอ็มวีนี้ด้วยนะครับ  

📌 ชม MV “ลาลารัก”   :และฟังเพลงได้ทุกช่องทางสตรีมมิ่ง - ดาวน์โหลด :ติดตามทุกข่าวความเคลื่อนไหว Bedroom Audio ได้ที่ :และ Tero Music: